kardosdrur/scandi-wiki huggingface dataset:
Et cyborgmanifest: Naturvidenskab, teknologi og socialistisk feminisme i det sene tyvende århundrede

"Et cyborgmanifest" er et essay af biolog og filosof Donna J. Haraway. Det blev første gang udgivet i 1985 i tidsskriftet Socialist Review, og er senere udkommet i to reviderede udgaver hvoraf den seneste danner grundlaget for den danske oversættelse. Den fulde titel er "Et cyborgmanifest: Naturvidenskab, teknologi og socialistisk feminisme i det sene tyvende århundrede". 

I teksten introducerer Haraway cyborg-figuren som en metafor for den uholdbarhed, der kendetegner en række gængse dikotomier i vestlig kultur og tænkning: natur/kultur, krop/ånd, menneske/dyr, dyr/maskine, virkelighed/fiktion. Selvom cyborgen er et produkt af denne orden – resultatet af forbindelserne mellem teknologi, videnskab, magt, sprog, familieliv – viser dens fremkomst, at det bestående samfund rummer mindst lige så meget destruktiv styrke som utopisk potentiale. Cyborgmanifestet kritiserer tidligere feminismer, særligt feminismens fokus på identitetspolitik, og opfordrer til at danne "affinitetskoalitioner" som alternativ. Dermed er cyborgen legmeliggørelsen af Haraways ønske om, at feminismen flytter sig hinsides de begrænsninger, som traditionelle kategorier for køn, politik og feminisme. Manifestet betragtes som en milepæl i udviklingen af feministisk og posthumanistisk teori.

Haraway skriver:"I slutningen af det tyvende århundrede – vor tid, en mytisk tid – er vi alle kimærer, teoretiserede og fabrikerede hybrider af maskine og organisme, eller kortere formuleret: cyborger. Cyborgen er vores ontologi – den giver os vores politik. Cyborgen er et kondenseret billede af både fantasi og materiel virkelighed – de to centre, som i fællesskab strukturerer enhver mulighed for historisk transformation. I de "vestlige" naturvidenskabelige og politiske traditioner – traditionen for racistisk, mandsdomineret kapitalisme; traditionen for fremskridt; traditionen for tilegnelse af naturen som ressource til produktion af kultur; traditionen for reproduktion af selvet ved spejling af de andre – har relationen mellem organisme og maskine været genstand for grænsestridigheder. Hvad der var på spil i den kamp, var territorierne for produktion, reproduktion og fantasi. Dette essay er et argument for fornøjelsen ved udviskningen af grænserne og for ansvarligheden, når de fastlægges."

Kilder og henvisninger

Filosofi
Feminisme
Division II i ishockey 1960-61

Division II i ishockey 1960-61 var turneringen i den næstbedste række i det svenske ligasystem. Turneringen havde deltagelse af 65 hold, der spillede om fire oprykningspladser til Division I, og om at undgå 16 nedrykningspladser til Division III.

Holdene var inddelt i fire regioner: nord (17 hold), øst (16 hold), vest (16 hold) og syd (16 hold). I alle fire regioner var holdene inddelt i to puljer med otte hold (bortset fra i nord, hvor den ene pulje havde ni hold), og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, mens de to dårligste hold i hver pulje blev rykket ned i Division III. I oprykningsspillet blev de otte puljevindere blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Morgårdshammars IF, der vandt Division II Øst A, og som endte på førstepladsen i Oprykningsspil Nord.
 Karlbergs BK, der vandt Division II Øst B, og som endte på andenpladsen i Oprykningsspil Nord.
 Västra Frölunda IF, der vandt Division II Vest B, og som endte på førstepladsen i Oprykningsspil Syd.
 Tranås AIF, der vandt Division II Syd A, og som endte på andenpladsen i Oprykningsspil Syd.

Hold 

Division II havde deltagelse af 65 klubber, heraf
 4 klubber, der var rykket ned fra Division I: Karlbergs BK, Nacka SK, Rönnskärs IF og Västra Frölunda IF.
 17 klubber, der var rykket op fra Division III: Arnemarks SK, Avesta BK, Boxholms IF, GIF Sundsvall, Husqvarna IF, IK Boston, Luleå SK, Skärplinge IK, Surahammars IF, Tibro IK, Vallentuna BK, Vansbro AIK, Vänersborgs IF, Växjö IK, Örebro SK, Åkers IF og Åsele IK. 

Klubberne var inddelt i fire regioner – nord (17 hold), øst (16 hold), vest (16 hold) og syd (16 hold) – og i hver region var klubberne inddelt i to puljer med otte hold.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1960-61

Kilder 
 Hockeyarchives - Championnat de Suède 1960/61  
 Ishockeytabeller - 1960-61

Noter 

Ishockey i 1960
Ishockey i 1961
Division II i ishockey i Sverige
Jakob Buch-Jepsen

Jakob Buch-Jepsen (født 27. oktober 1975) er en dansk advokat (L), der er kendt som anklager i sagen om mordet på Kim Wall. Han har siden 1. maj 2018 været på orlov og arbejdet i advokatfirmaet Koch/Christensen.

Baggrund 
Hans far var statsskovrider, og fra han var otte år, boede familien i en årrække i skovridergården i Arresødal tæt på Frederiksværk. Hans mor var uddannet tøjdesigner, men gik for det meste hjemme. Hun døde af lungesygdommen KOL i 2010. Han har to storesøstre.

Efter gymnasiet var Buch-Jepsen i Forsvaret og søgte derefter ind på jurastudiet på Københavns Universitet, hvorfra han blev uddannet cand.jur. i 2001.

Buch-Jepsen bor i dag i Malmø med sin svenske kone og deres tre børn.

Karriere 
Efter studierne begyndte han som advokatfuldmægtig hos Advokaterne Købmagergade 62, hvor han arbejdede med civile sager, men søgte i 2002 ind til anklagemyndigheden ved Københavns Politi. I årene 2003-9 underviste han i straffe- og civilret på Politiskolen. 

I 2009 opnåede han advokatbeskikkelse og i 2011 møderet for Landret og Sø- og Handelsretten.

Buch-Jepsen har efter 17 år som anklager arbejdet med hundredvis af sager, heriblandt terrorsagen mod Said Mansour, trippeldrabet på Frederiksberg og ikke mindst sagen mod Peter Madsen.

Forfatterskab

Referencer 

Advokater fra Danmark
Personer i Kraks Blå Bog
Naiha Khiljee

Naiha Khiljee (født i 1994 i København) er en dansk digter og psykolog med dansk-pakistansk baggrund. I marts 2020 udgav hun digtsamlingen "Kære søster" på forlaget Lindhardt og Ringhof. Hun arbejder som psykolog i Kalundborg.

Baggrund 

Khiljee er født i København, vokset op i Vangede og har gået på N. Zahles Skole i det indre København - lige dele Dan Turell og dronning Margrethe, har hun selv omtalt denne kombination. Under et studieophold i Toronto som psykologistuderende blev hun grebet af spoken word-miljøet, en genre midt imellem poesi, hiphop-kultur og historiefortælling, og begyndte der at fremsige sine digte offentligt.

Forfatterskab 

På et studieophold i Canada optrådte Khiljee som spoken word-kunstner ved forskellige poetry slam-arrangementer. Efter at have læst en artikel på dr.dk i 2019 om hendes optræden og set videoer af hendes oplæsning kontaktede Lindhardt og Ringhofs forlagschef hende og inviterede hende til et møde, hvor de tilbød hende en bogkontrakt. Det førte til udgivelsen af digtsamlingen "Kære søster" i foråret 2020. Digtene i bogen er skrevet, så de er rettet mod scenen, og minder om dagligdags tale med slang. 
De handler om præstationskultur, forskelsbehandling, livsglæde og stigende fremmedhad. Med titler som "Oprør er også for pæne piger", "Perfektion", "Flying while muslim", "Globetrotter", "Farveblind" og "12talpigen" er de også et indlæg i debatterne om kvinderettigheder, racisme og perfektionskultur. Politikens anmelder Lilian Munk Rösing gav digtsamlingen fire hjerter og anbefalede at man supplerede sin læsning af Khiljees digte med at se hende læse op af dem i de små ledsagende film, som findes på nettet. Kristeligt Dagblad anmeldte tilsvarende digtsamlingen til fire stjerner. Anmeldelsen nævnte Khiljee som en ny blandt mange unge digtere med anden etnisk baggrund end dansk på linje med "...Yahya Hassan, Lone Aburas, Eva Tind, Maja Lee Langvad og Shadi Angelina Bazeghi, der i det nye årtusind har forandret dansk lyrik med hensyn til både formsprog og temaer...", og kaldte hendes lyrik slagkraftig, mangefacetteret og engageret, mens Weekendavisen og Information var mere forbeholdne i deres anmeldelser.

Kilder

Eksterne henvisninger 

Naiha Khiljee på litteratursiden.dk

Dansksprogede forfattere fra Danmark
Danske muslimer
Danskere i 2000-tallet
Digtere fra Danmark
Kvindelige forfattere i det 21. århundrede
Ole Andersen (erhvervsmand)

Ole Gjessø Andersen (født 11. juli 1956, død 2. juni 2020) var en dansk erhvervsmand. Han var bl.a. formand for Danske Bank og Bang & Olufsen. Ole Andersen blev i 2015 kåret til årets bestyrelsesformand.

Ole blev i 1985 uddannet HD, i 1988 cand.merc.aud (CMA) (revisor) og i 1989 Statsautoriseret revisor.

Han var ansat i det daværende revisionsfirma Arthur Andersen fra 1984 til 1989, hvorefter han blev partner i en række firmaer inden han i 1991 blev direktør Alfred Berg Corporate Finance hvor han var indtil 1997, hvor han blev administrerende direktør i SEB Corporate Finance i Danmark. I 2000-2003 var han Global Manager i SEB Corporate Partners hvorefter han blev partner i kapitalfonden EQT frem til 2008. 

I 2009 blev han bestyrelsesmedlem i Bang & Olufsen og i 2010 blev han formand for bestyrelsen. Denne post havde han frem til sin død i 2020. Han døde dagen før en ekstraordinær generalforsamling, der skulle rejse kapital for Bang & Olufsen, der igennem længere tid havde haft finansielle udfordringer.

I 2010 blev han ligeledes bestyrelsesformand i Chr. Hansen (der producerer ingredienser), hvor han var frem til 2018.

I 2010 blev han endvidere medlem af bestyrelsen i Danske Bank og fra december 2011 til 2018 var han formand for Danske Bank. Posten gav ham både stor ros for sit arbejde med at lede banken ud af finanskrisen, men også senere kritik pga. Danske Banks rolle i en sag om formodet hvidvask i Estland. Andersen blev erstattet af Karsten Dybvad.

Han var desuden menigt bestyrelsesmedlem i en række virksomheder som fx Georg Jensen og Zebra, der står bag Flying Tiger Copenhagen.

Ole har desuden haft en række andre hverv, fx medlem af nomineringsudvalget i Nasdaq Nordic og medlem af "Komitéen for god selskabsledelse". Han var ligeledes adjungeret professor ved Copenhagen Business School (CBS).

Ole var gift og havde 2 voksne døtre.

Kilder 
 B&O-formand Ole Andersen er død af Mathias Sommer. dr.dk, 2. juni 2020.
 Erhvervsmanden Ole Andersen er død af Lasse Friis. berlingske.dk, 2. juni 2020.
 B&O-formand Ole Andersen er død af Mads Ring, Alexander Bitsch og Mick Kristensen. finans.dk, 2. juni 2020.

Erhvervsfolk fra Danmark
Personer i Kraks Blå Bog (afdøde)
Bang & Olufsen
Danske Bank-koncernen
Division II i ishockey 1961-62

Division II i ishockey 1961-62 var turneringen for mandlige ishockeyhold i den næstbedste række i det svenske ligasystem. Turneringen havde deltagelse af 68 hold, der spillede om fire oprykningspladser til Division I, og om at undgå 15 nedrykningspladser til Division III.

Holdene var inddelt i fire regioner: nord (18 hold), øst (16 hold), vest (16 hold) og syd (18 hold). I alle fire regioner var holdene inddelt i to puljer med 8-10 hold, og i hver pulje spillede holdene en dobbeltturnering alle-mod-alle. De otte puljevindere gik videre til oprykningsspillet til Division I, og som hovedregel blev de to dårligste hold i hver pulje rykket ned i Division III. I oprykningsspillet blev de otte puljevindere blev inddelt i to nye puljer med fire hold i hver, som begge spillede en dobbeltturnering alle-mod-alle. I hver af de to puljer var der to oprykningspladser til Division I på spil.

De fire oprykningspladser blev besat af:
 Mora IK, der vandt Division II Øst A, og som endte på førstepladsen i Oprykningsspil Nord.
 Alfredshems IK, der vandt Division II Nord B, og som endte på andenpladsen i Oprykningsspil Nord.
 Grums IK, der vandt Division II Vest B, og som endte på førstepladsen i Oprykningsspil Syd.
 Almtuna IS, der vandt Division II Vest A, og som endte på andenpladsen i Oprykningsspil Syd.

Hold 

Division II havde deltagelse af 68 klubber, heraf
 4 klubber, der var rykket ned fra Division I: Alfredshems IK, GAIS, Grums IK og Hammarby IF.
 17 klubber, der var rykket op fra Division III: Alvesta SK, Bonäs IK, Deje IK, Falu BS, Gottfridsbergs IF, IFK Helsingborg, IFK Lindesberg, IK Westmannia, Jörns IF, Malmbergets AIF, Mälarhöjdens IK, Norrbygärde IF, Nyköpings AIK, SK Servia, Skönvik/Sunds IF, Tegs SK og Tranebergs IF. 

Klubberne var inddelt i fire regioner – nord (18 hold), øst (16 hold), vest (16 hold) og syd (18 hold) – og i hver region var klubberne inddelt i to puljer med 8-10 hold i hver pulje.

Nord

Division II Nord A

Division II Nord B

Øst

Division II Øst A

Division II Øst B

Vest

Division II Vest A

Division II Vest B

Syd

Division II Syd A

Division II Syd B

Oprykningsspil 

I oprykningsspillet spillede de otte puljevindere om fire oprykningspladser til Division I. De otte hold blev inddelt i to nye puljer med fire hold i hver, og i hver pulje spillede holdene om to oprykningspladser.

Nord 

Oprykningsspil Nord havde deltagelse af vinderne af grundspilspuljerne i regionerne Nord og Øst. Holdene spillede en dobbeltturnering alle-mod-alle om to oprykningspladser til Division I.

Syd 

Oprykningsspil Syd havde deltagelse af vinderne af grundspilspuljerne i regionerne Vest og Syd. Holdene spillede en dobbeltturnering alle-mod-alle om to oprykningspladser til Division I.

Se også 
 Division I i ishockey 1961-62

Kilder 
 Hockeyarchives - Championnat de Suède 1961/62  
 Ishockeytabeller - 1961-62  
 Hammarby IF - Historia - 1961/62

Noter 

Ishockey i 1961
Ishockey i 1962
Division II i ishockey i Sverige
Magtens billeder

Magtens billeder er en dansk dokumentarserie i 12 afsnit fra 2004. Serien blev til i samarbejde mellem DR og Det Danske Filminstitut med udgangspunkt i forskningsprojektet Den Danske Magtudredning, der var igangsat af Folketinget. Tanken med serien var at den skulle foretage en kritisk undersøgelse og skildring af de mange former for magt i Danmark. Elleve ud af de tolv afsnit blev sendt på DR fra 4. februar til 27. oktober 2004. Et enkelt afsnit, Svineriget, blev ikke udsendt, da DR skønnede at det var i strid med deres programetik.

Afsnit

Eksterne henvisninger

Noter 

Danske tv-serier fra 2000'erne
Dokumentarserier fra Danmark
Polynesisk navigation

Traditionel polynesisk navigation blev anvendt i flere tusinde år til at foretage lange rejser gennem det åbne Stillehav. Sørejsende rejste til små, beboede øer og orienterede sig på havet ved hjælp af teknikker og viden, der blev videregivet mundtligt fra mester til lærling, ofte i form af sang. Generelt havde hver ø en gilde-lignende gruppering af navigatører, som havde meget høj status, da de ved hungersnød eller andre genvordigheder kunne handle med andre for at få hjælp eller ligefrem evakuere folk til andre øer.

Henvisninger 

 

Navigation
Udriggerkano

En udriggerkano, ofte forkortet en udrigger, er en kanolignende båd, karakteriseret ved at den bliver stabiliseret på tværs af en såkaldt "udrigger". Udriggere var oprindeligt stammebåde. Selve udriggeren kan være en træstok eller et pontonlignende flyderedskab, som monteres parallelt med hovedskroget, på den ene eller på begge sider, for at give båden bedre stabilitet på tværs. En båd, der kun har en udrigger på den ene side, kaldes også en pirog.

Udriggere, med navnet proa, har været anvendt flere steder i verden, blandt andet i Indonesien, Polynesien og det øvrige Stillehav.

Både
Austefjorden (Volda)

Austefjorden er en fjordarm af Voldsfjorden (eller Voldafjorden) og ligger i Volda kommune på Sunnmøre i Møre og Romsdal  fylke i Norge. Her ligger bygderne Hjartåbygda, Fyrde, Kalvatn og Høydal.

I bygderne er der primært landbrug, men der bliver også satset på turisme og industri. 

Austefjorden har pr. i dag egen kirke, børnehave, børneskole og ungdomsskole sammen med Høydal og Bjørke i Ørsta kommune. 
 Mange er aktive i bygdernes kulturliv som hovedsakelig drejer sig om idræt, ungdomsforening samt kristne foreninger  og organisationer.
 Hvert efterår  arrangeres motionsløbet «Sundalen rundt»  for alle i alle aldre.

I efteråret 2012 åbnede en ny vejstrækning mellem Austefjord og Hornindal (Kvivsvegen). Denne vej har været politisk strid i mange tiår. Den blev  kompletteret i  2014 med forbedret og sikret mod bjergskred til Volda centrum.

Kilder og henvisninger 

Fjorde i Møre og Romsdal
Volda
Timber

Timber er en sang af Eddie Meduza. Sangen kan findes på kassettudgaven af Aint Got No Cadillac fra 1985. Sangen var inkluderet som bonusspor til CD-udgaven fra 2002.

I en uofficiel afstemning fra sommeren 2002 om Eddie Meduzas 100 bedste sange endte "Timber" på syttende plads.

Tekst 
Sangen handler om en mand der rejser fra Sverige til Vancouver i Canada for at forsørge sig selv som en tømmerhugger, men når han drikker en masse alkohol, triller han normalt, og hver gang han gør det, råber folk "timber!".

Referencer 
Sange fra 1985
Eddie Meduza-sange
Sange fra Sverige

Eksterne henvisninger 

 Eddies Himmel på Luftkaffe.se, hentet d. 5 februar 2021
Touch Your Heart

Touch Your Heart er en sydkoreansk tv-drama/serie fra 2019 på 16 episoder. Hovedrollerne spilles af henholdsvis Yoo In-na (Oh Jin-shim/Oh Yoon-seo) og Lee Dong-wook (Kwon Jung-rok).

Eksterne henvisninger 
 

Sydkoreanske tv-serier fra 2010'erne
Tv-programmer fra tvN
Dramaserier fra Sydkorea
Komedieserier fra Sydkorea
100 Days My Prince

100 Days My Prince er en sydkoreansk tv-drama/serie fra 2018 på 16 episoder. Hovedrollerne spilles af henholdsvis D.O (Lee Yul/Na Won-deuk) og Nam Ji-hyun (Yeon Hong-shim/Yoon Yi-seo).

Eksterne henvisninger 
 

Sydkoreanske tv-serier fra 2010'erne
Tv-programmer fra tvN
Dramaserier fra Sydkorea
Komedieserier fra Sydkorea
Love in the Moonlight

Love in the Moonlight er en sydkoreansk tv-drama/serie fra 2016 på 16 episoder. Hovedrollerne spilles af henholdsvis Park Bo-gum (Lee Yeong) og Kim Yoo-jung (Hong Ra-on/Hong Sam-nom).

Eksterne henvisninger 
 

Sydkoreanske tv-serier fra 2010'erne
Tv-programmer fra Korean Broadcasting System
Dramaserier fra Sydkorea
Komedieserier fra Sydkorea
La mujer de Judas

La mujer de Judas er en venezuelansk tv-serie fra 2002. Hovedrollerne spilles af henholdsvis Chantal Baudaux (Gloria Real/Gloria Rojas del Toro), Juan Carlos García (Salomón Vaisman) og Astrid Carolina Herrera (Altagracia del Toro).

Eksterne henvisninger 
 

Tv-serier fra Venezuela
Tv-serier fra 2000'erne
Kassandra (tv-serie)

Kassandra er en venezuelansk tv-serie fra 1992. Hovedrollerne spilles af henholdsvis Coraima Torres (Andreina Arocha de Rangel/Kassandra la gitana/Kassandra Rangel Arocha/Kassandra Rangel de Contreras), Osvaldo Ríos (Ignacio Contreras/Luis David Contreras) og Henry Soto (Randu).

Eksterne henvisninger 
 

Tv-serier fra Venezuela
Tv-serier fra 1990'erne
Pasión de gavilanes

Pasión de gavilanes er en colombiansk tv-serie fra 2003. Hovedrollerne spilles af henholdsvis Danna García (Norma Elizondo Acevedo), Mario Cimarro (Juan Reyes Guerrero), Paola Rey (Jimena Elizondo Acevedo), Juan Alfonso Baptista (Óscar Reyes Guerrero), Natasha Klauss (Sara "Sarita" Elizondo Acevedo) og Michel Brown (Franco Reyes Guerrero).

Eksterne henvisninger 
 
 
 

Tv-serier fra Colombia
Tv-serier fra 2000'erne
Jyske mesterskab 1934-35 (fodbold)

Det jyske mesterskab i fodbold 1934-35 var den 37. udgave af turneringen om det jyske mesterskab i fodbold for herrer organiseret af Jydsk Boldspil-Union. AGF vandt turneringen for niende gang og tangerede dermed AaBs rekord for flest titler.

De to bedste hold i hver af de to kredse, som ikke i forvejen spillede i Danmarksturneringen, kvalificerede sig til Oprykningsserien 1935-36.

JBUs Mesterskabsrække

Nordkredsen 
AaB og AGF deltog samtidig i Mesterskabsserien 1934-35. Holstebro BK og Randers Freja deltog samtidig i Oprykningsserien 1934-35.

Sydkredsen 
Esbjerg fB deltog samtidig i Mesterskabsserien 1934-35 og Fredericia BK og AFC i Oprykningsserien 1934-35..

Finale 

AGF vandt mesterskabet med fire point mod nul.

Kilder

Øvrige kilder

Se også 
 Danmarksmesterskabet

Fodboldturneringer i Danmark
Drageblodstræ (dracaena draco)

Drageblodstræ (dracaena draco) er en plante i familien Asparges. Det vokser blandt andet på De Kanariske Øer, Kap Verde-øerne og Madeira. Drageblodstræet er natur vartegn for den Kanariske ø, Tenerife.

Den er gaffelgrenet og danner med tiden en rundet krone. Barken er flad og sølvgrå. Bladene er smalle lineære til lancetformede, de er duggede og sidder samlede i spidsen på grenene. Det blomstrer mellem juli og september.

Hvis stammen beskadiges, drypper det en blodrød harpiks kaldet drageblod frem, som inden for naturmedicin og alkymi har været rost for sine magiske kræfter. Drageblod er uden virkning imod sygdomme, men blev alligevel solgt på apoteker et stykke ind i 1900-tallet. Denne rødfarvede harpiks anvendes til også at farve marmor, og en slags fernis som anvendes til at farve violiner.

På Tenerife i byen Icod de los Vinos findes det berømte tusindårige drageblodstræ, som nu er omgivet af en lille have. At træet er tusindvis år gammelt kan nok menes at være en skrøne. En nyere undersøgelse vurderer alderen til cirka 400 år. At bestemme alderen på et drageblodstræ er svært, eftersom der ikke udvikles årringe.

Drageblodstræ vokser nu sjældent vildt mere, men som prydplante er den meget populær og findes plantet omkring Middelhavet, men også i parker uden for Europa. På Madeira er kun to vildtvoksende eksemplarer tilbage, efter at et tredje væltede i havet under en storm i 1982. Fornylig opdagedes på Gran Canaria en ny art i slægten Dracaena.

Drageblodstræet kan dyrkes som potteplante i Danmark.

Kildeangivelser 

Asparges-familien
Træer
Fuldverbum

Et fuldverbum  er et verbum, der modsat modal- og hjælpeverber, kan stå alene i en sætning og stadig give mening. Det er egentlig alle andre verber end modal- og hjælpeverber. Modal- og hjælpeverber giver ingen mening, når de ikke har et fuldverbum at knytte sig til. 

Eksempel:
Jeg arbejder - 'at arbejde' er et fuldverbum, da det ikke har brug for andre verber at knytte sig til for at kunne danne en rigtig sætning med en klar betydning.

Jeg skal - 'at skulle' er ikke et fuldverbum, da det ikke giver mening at stille det alene i en sætning.

Nogle ord kan både betegnes som fuld- og hjælpeverber, når de bruges til dannelse af sammensatte tider i aktiv og passiv. 

Eksempel:

Jeg har en kone - her er 'at have' sit eget verbum, som ikke er der for at danne tid med et andet verbum.

Jeg har spist min kone - Her fungerer 'at have' som et hjælpeverbum i perfektum

Grammatik
Göztepe S.K.

Göztepe Spor Kulübü er en tyrkisk fodboldklub fra İzmir. Klubben spiller på nuværende tidspunkt i Süper Lig, den bedste række i Tyrkiet.

Nuværende trup

Kilder

Fodboldklubber i Tyrkiet
Etableret i 1925
Izmir